Jan Stenerud

Jan Stenerud (født 1942) er en  norsk tidligere amerikansk fotballspiller for Kansas City Chiefs (1967–1979) i American Football League (AFL) og National Football League (NFL), Green Bay Packers (1980–1983) og Minnesota Vikings (1984–1985). Han var den første placekickeren til å bli innlemmet i Pro Football Hall of Fame, og er med Morten Andersen en av kun to kickere som har blitt innlemmet. Stenerud var den første nordmannen til å spille i NFL.

Bakgrunn
Stenerud ble født den 26. november 1942 i Fetsund i Akershus til Johan Stenerud og Klara (Kjustad) Stenerud og flyttet til USA som student da han fikk et idrettsstipend for skihopp ved Montana State University i Bozeman. Stenerud trente før skisesongen i høsten 1964 ved å løpe i trappene på Gatton Field, universitetets amerikansk fotballbane frem til 1971. Han slappet av mellom treningsøktene ved å sparke en ball med den skadde halfbacken Dale Jackson. Stenerud hadde spilt fotball som ung i Norge, og universitetets basketballtrener Roger Craft oppdaget Stenerud da han gikk forbi. Craft meldte videre til hovedtreneren for amerikansk fotball Jim Sweeney som tilbød Stenerud en audition som endte opp med å være vellykket. Selv om Stenerud ikke hadde lov til å spille den sesongen anbefalte Sweeney at han kledde seg i lagets uniform og stod på sidelinjen under lagets siste hjemmekamp i 1964-sesongen, slik at han kunne bli bedre kjent med idrettens regler.

Etter skisesongen ble Stenerud med på amerikansk fotballagets vårtrening i 1965. Som junior sparket han et 59-yard field goal, en rekord i college football, i en 24–7 hjemmeseier over rivalen Montana. I 2013 fortalte Stenerud at han husket å ha hatt god medvind på sitt lange spark i Bozeman; avsparket etter målet gikk over tribunene. Han ble utpekt til en All-American av Sporting News som senior i 1966, og ble også All-American i skihopp og mester i Big Sky Conference tre ganger.

Profesjonell karriere
Stenerud var en av de første profesjonelle amerikansk fotballspillerne som ble brukt kun som kicker. Han var en av de første placekickerne som dro nytte av "soccer style", en teknikk introdusert av ungarske Pete Gogolak i AFL. I løpet av sine tre første år som proff, AFLs siste sesonger, traff Stenerud på 70% av sine field goals, langt over gjennomsnittet for alle andre kickers i AFL og NFL på 53%.

Chiefs ble den siste ligamesteren i AFL i 1969, og møtte NFL-mesterne Minnesota Vikings i Super Bowl IV i New Orleans. Chiefs, som ble sett på som underdogs, vant kampen 23–7, hvor Stenerud sparket tre field goals for de første ni poengene i kampen. Hans første, på 48 yards, var det lengste i et Super Bowl i 24 år før Buffalo Bills' Steve Christie slo rekorden under Super Bowl XXVIII i januar 1994.

På 1. juledag 1971 spilte Chiefs hjemme mot Miami Dolphins i divisjonsrunden av sluttspillet. I det som muligens var Steneruds dårligste kamp scoret han på et 24-yard field goal i første kvarter, før han bommet fra 29 og 32 yards, hvor sistnevnte ble forsøkt med kun 35 sekunder igjen av kampen, og hadde også et forsøk fra 42 yards blokkert tre minutter inn i overtid. Dolphins vant 27–24 etter dobbel overtid med et 37-yard field goal av Garo Yepremian. Kampen var den lengste i NFLs historie frem til september  med 82 minutter og 40 sekunder spilletid, og var også den siste kampen til å bli spilt i Municipal Stadium.

Stenerud pensjonerte seg etter 1985-sesongen, hans 19. sesong (3 i AFL og 16 i NFL). Han scoret på 373 av 558 field goals (67%) og 580 av 601 ekstrapoeng (97%) for totalt 1 699 poeng. Da han pensjonerte seg var han den lengst aktive spilleren i AFL med 19 år.

Stenerud, som ble innlemmet i 1991, er sammen med George Blanda, Lou Groza, Ray Guy og Morten Andersen, en av fem kickere i Pro Football Hall of Fame, og en av tre som spilte eksklusivt som kicker (Blanda var quarterback, Groza var tackle). Chiefs pensjonerte Steneruds trøyenummer #3 i hans ære. I 1994 ble han valgt til NFL's 75th Anniversary Team. I 1991 ble han innlemmet i Green Bay Packers Hall of Fame.

I senere tid har Stenerud vært involvert i et firma i Kansas City som designer stadioner og idrettsarenaer. Han jobbet også som kommentator for TV3s Super Bowl-sendinger på 90-tallet. I 1998 ble veien i Fetsund der Jan Stenerud vokste opp, omdøpt til Jan Steneruds vei.

Statistikker i seriespill
 Nøkkel Vant Super Bowl Ledet ligaenFet tekst Personlig rekord

 Sesong  Lag                   1967  KC 14 21 36  58,3 54  45  45  100,0  108 1968  KC 14  30  40 75,0 52  39  40  97,5  129 1969 KC 14  27  35 77,1 54  38  38  100,0  119   KC 14 30  42  71,4  55  26  26  100,0  116   KC 14  26  44  59,1 54  32  32  100,0  110   KC 14  21  36  58,3  50  32  32 100,0  95   KC 14  24  38  63,2  47  21  23  91,3  93   KC 14  17  24  70,8  50  24  26  92,3  75   KC 14 22  32  68,8  51  30  31  96,8  96   KC 14  21 38  55,3  52  27  33  81,8  90   KC 14  8  18  44,4  37  27  28  96,4  51   KC 16  20  30  66,7  47  25  26  96,2  85   KC 16  12  23  52,2  46  28  29  96,6  64   GB 4  3  5  60,0  40  3  3  100,0  12   GB 16  22  24 91,7  53  35  36  97,2  101   GB 9  13  18  72,2  48  25  27  92,6  64   GB 16  21  26  80,8  48  52  52  100,0  115   MIN 16  20  23 87,0  54  30  31  96,8  90   MIN 16  15  26  57,7  49  41  43  95,3  86Karriere  263  373  558  66,8  55  580  601  96,5  1 699

 Referanser 

Eksterne lenker



 Artikler om Jan Stenerud

Kategori:Norske utøvere av amerikansk fotball
Kategori:Personer fra USA født i Norge
Kategori:Personer fra Fet kommune
Kategori:Placekickere i amerikansk fotball
Kategori:Green Bay Packers-spillere
Kategori:Kansas City Chiefs-spillere
Kategori:Minnesota Vikings-spillere
Kategori:Pro Bowl-spillere fra American Conference
Kategori:American Football League All-Stars
Kategori:Spillere i American Football League
Kategori:Pro Bowl-spillere fra National Conference
Kategori:Spillere i NFL med pensjonerte numre
Kategori:Medlemmer av Pro Football Hall of Fame
Kategori:Green Bay Packers Hall of Fame